گردوارہ ہیمکنٹ صاحب

**گردوارہ ہیمکنٹ صاحب** بھارت دے صوبے اتر پردیش وچ  15210 فٹ دی اچائی اتے واقع اک سکھ گردوارہ اے ۔
## محل وقوع
سری ہیمکنٹ صاحب دا تھاں  اتر پردیش وچ ہردوار، رشیکیش، سرینگر گڑوال، کرن پریاگ، پپلکوٹی، جوشی مٹھّ، گوبند گھاٹ، گوبند دھام توں اپر سمندر دی سطح توں 15210 فٹّ دی اچائی اُتے اے۔ اس پوتر تھاں  دی یاترا لئی آؤن والے پرمکھ پڑاواں 'چوں رشیکیش اک نمبر اُتے اے۔ اتھے گرودوارہ صاحب دی عالیشان عمارت اے۔ سنگتاں دے رہن واسطے وڈی گنتی وچ کمرے بنے ہوئے ہن۔ جیکر یاترو سنگتاں نوں کمرے نہ وی ملن تاں اوہناں لئی وکھ-وکھ طرحاں دیاں سہولتاں والے سستے، مہنگے ہوٹل وی کافی گنتی وچ موجود ہن۔ ہردوار توں 28 کلومیٹر دی دوری اُتے واقع اس پرانے شہر نوں 'رشیاں دا گھر' کیہا جاندا اے۔ ریلوے دا ایہہ آخری سٹیشن اے۔ اتھوں پہاڑی سفر شروع ہندا اے۔
## رستہ
رشیکیش مگروں ول-ولیویں کھاندیاں سڑکاں، اک پاسے انتاں دی ڈونگھائی وچ وہندی گنگا، دوجے پاسے آسمان چھونہدے پہاڑ، رستے وچ تھاں-تھاں چل راے پانی دے جھرنے اتے دل نوں موہ لین والی ہریاول دیکھ کے من کھڑ اٹھدا اے۔ رشیکیش توں 104 کلومیٹر تے سری نگر گڑھوال توں 252 کلومیٹر دے فاصلے اُتے جوشی مٹھّ دا تھاں  اے۔ جوشی مٹھّ شنکراچاریہ ولوں قائم چار مٹھاں 'چوں اک اے۔ سمندر تٹّ توں اس دی اچائی 6 ہزار فٹّ اے۔ ہیم گنگا اتے الکنندا دے سنگم اُتے گرودوارہ گوبند گھاٹ واقع اے۔ گرودوارہ گوبند گھاٹ توں ہیمکنٹ صاحب لئی پیدل یاترا شروع ہندی اے۔

سری ہیمکنٹ صاحب دے  تھاں اُتے دسم پاتشاہ سری گرو گوبند سنگھ  نے اپنے پوربلے جم وچ دشٹ-دمن دے روپ وچ ادور پرکھ دا سمرن کیتا۔ 

گوبند گھاٹ توں گوبند دھام دی 12 کلومیٹر پیدل یاترا سنم والی سوٹی دے سہارے، ستنام واہگورو دا جاپ کردیاں، اچے-نیویں رستے اُتے پیدل چلدیاں سنگتاں قدرتی درکھتاں، پھلاں، پھلاں نوں دیکھدیاں گوبند دھام پہنچدیاں ہن۔ ایہہ 12 کلومیٹر دا سفر طے کرن لئی بزرگاں، روگیاں اتے چھوٹے بچیاں لئی گھوڑا، کانڈی تے پٹھو دی سواری دا پربندھ وی اے۔
گوبند گھاٹ توں گوبند دھام اتے گوبند دھام توں گرودوارہ ہیمکنٹ صاحب دے رستے نوں پکا کرکے لوہے دے پول لگا دتے گئے ہن۔ گرودوارہ گوبند دھام وکھے لنگر، چاہ، دوا-دارو دا سچجا پربندھ اے۔ ایہہ تھاں  سمندری سطح توں 10,500 فٹّ دی اچائی اُتے وسیا اے۔ پہاڑاں دی گود وچ، اکانت وچ اس گرودوارہ صاحب وچ پہنچدیاں انج پرتیت ہندا اے جویں اسیں کائنات وچ پہنچ گئے ہوئیے۔

اتھوں 7 کلومیٹر دی سخت تے سدھی چڑھائی اُتے گرودوارہ سری ہیمکنٹ صاحب واقع اے۔ اس تھاں  اُتے پتھر دیاں 1160 پوڑیاں راہیں وی چڑھ کے پہنچیا جا سکدا اے۔ گوبند دھام توں ہیمکنٹ صاحب تکّ جان والے رستے اُتے سرکار ولوں اک وڈا پل لگایا گیا اے۔ گرودوارہ گوبند دھام توں ہیمکنٹ صاحب تکّ جان والے رستے نوں کافی حد تکّ پکا کیتا جا چکا اے۔ اس تھاں  اُتے پہنچن لئی 3 توں 4 گھنٹے تکّ دا سماں لگدا اے۔ جویں ہی سری ہیمکنٹ صاحب سنگتاں نوں دکھائی دینا شروع ہندا اے تاں من دی خوشی جیکاریاں دی گونج وچ بدل جاندی اے۔ اس تیرتھ تھاں  دے اک پاسے وڈا سروور اے، جس دے خالص تے ٹھنڈے پانی وچ اشنان کردیاں ہی 19 کلومیٹر دی پیدل چڑھائی دے کارن تھکے ہوئے یاتروآں دا سریر تروتازہ ہو جاندا اے۔ سروۉر دے کنارے سنّ 1926 ء دا بنیا گرودوارہ صاحب اے، جو بھگتی تے خدا  ملاپ دا نشان اے۔

گرودوارہ سری ہیمکنٹ صاحب مینیجمینٹ ٹرسٹ دے نائب پردھان نرندرجیت سنگھ بندرا مطابق گوبند گھاٹ تے گوبند دھام وکھے 5-5 ہزار سنگتاں دے ٹھہرن دا پربندھ اے۔
سری ہیمکنٹ صاحب دی یاترا 25 مئی توں شروع ہو رہی اے۔ اس دہاڑے سویرے گرودوارہ سری ہیمکنٹ صاحب وکھے ارداس ہوویگی، جس وچ ہزاراں دی گنتی وچ سنگتاں شامل ہونگیاں۔ چڑھدی کلا، ٹائم ٹی۔ وی۔ ولوں گوبند گھاٹ توں روزانہ سویر 10.30 وجے سدھا پرسارن کیتا جایا کریگا۔ ایہہ یاترا 10 اکتوبر تکّ مطلب ساڈھے چار مہینے تکّ چلیگی۔

گٹھ:عبادت گاہاں
گٹھ:گردوارے
گٹھ:بھارت وچ گردوارے